Document ID: 32005D0603

KOMISJONI OTSUS,
4. august 2005,
millega muudetakse otsust 2005/393/EÜ kitsendustega tsoonide osas, mis on seotud lammaste katarraalse palavikuga Itaalias
(teatavaks tehtud numbri K(2005) 2929 all)
(EMPs kohaldatav tekst)
(2005/603/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. novembri 2000. aasta direktiivi 2000/75/EÜ, milles kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 8 lõike 3 punkti c ja artikli 19 kolmandat lõiku,
ning arvestades järgmist:
(1)
Määrusega 2000/75/EÜ on kehtestatud eeskirjad ja meetmed lammaste katarraalse palaviku vastu võitlemiseks ühenduses, sealhulgas ohustatud tsoonide ja järelevalvetsoonide kehtestamine ning loomade kõnealustest tsoonidest väljaviimise keeld.
(2)
Komisjoni 23. mai 2005. aasta otsusega 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- või läbiveo tingimuste kohta (2) nähakse ette selliste geograafiliste piirkondade piiritlemist, kus liikmesriigid peavad kehtestama lammaste katarraalsest palavikust ohustatud tsoonid ja järelevalvetsoonid (kitsendustega tsoonid).
(3)
Itaalia esitas toiduahela ja loomatervishoiu alalisele komiteele 7. juunil 2005 aruande, mille järgi on Itaalia järelevalvesüsteem tõestanud, et Toscanas Massa Carrara provintsis ei ole rohkem kui kahe aasta jooksul ükski viirus levinud.
(4)
Sellest tulenevalt tuleks kõnealust provintsi käsitleda lammaste katarraalsest palavikust vabana ja jätta see Itaalia põhjendatud taotluse alusel välja Itaalia provintside loetelust otsuse 2005/393/EÜ I lisa tsooni B all.
(5)
Seepärast tuleks otsust 2005/393/EÜ vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsuse 2005/393/EÜ I lisa tsooni B real “Toscana” jäetakse välja tekst “Massa Carrara”.
Artikkel 2
Käesolevat otsust kohaldatakse alates järgmisest päevast pärast selle avaldamist Euroopa Liidu Teatajas.
Artikkel 3
Käesolev otsus on adresseeritud liikmesriikidele.
Brüssel, 4. august 2005

Labels: 19
0
3
8
6
18